Diari Oficial de la Generalitat Valenciana


Sumari del DOGV 5620, del 17-10-2007 (2007/12799)

RESOLUCIÓ de 5 d'octubre de 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la situada a Xaló, realitzada per l'ajuntament del dit municipi a favor de la Generalitat, per a ser destinada a la construcció d'un centre de salut.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5620

Data del DOGV
:   17-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/12377


Data del document
:   05-10-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Xaló
    * transmissió de la propietat
    * cultura regional
    * propietat immobiliària

RESOLUCIÓ de 5 d'octubre de 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la situada a Xaló, realitzada per l'ajuntament del dit municipi a favor de la Generalitat, per a ser destinada a la construcció d'un centre de salut. [2007/12314]  
L'Ajuntament de Xaló, en sessió plenària realitzada el dia 30 de març de 2007, va acordar la cessió gratuïta a la Generalitat de la parcel·la de la seua propietat de 703 m² de superfície, situada en l'avinguda de Santo Domingo, 9, de la dita població.  
A proposta de la conselleria de Sanitat, es van iniciar els tràmits legals oportuns per a l'acceptació de la cessió de la parcel·la.  
La cessió es realitza amb la finalitat de destinar la parcel·la a la construcció d'un centre de salut, amb subjecció al que establix l'article 111 del Reglament de Béns de les Entitats Locals, en tindre l'immoble que se cedix la naturalesa jurídica de patrimonial.  
En conseqüència, basant-se en l'article 44 de la Llei 14/2003, de 10 d'abril, de Patrimoni la Generalitat, i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Xaló, de la parcel·la que té 730 m² de superfície, situada en l'avinguda de Santo Domingo, 9, de la dita població, que confronta: nord, Vicente Avellá Signes; sud, vial de nova obertura; est, avinguda de Santo Domingo, i oest, resta de la finca de la qual se segrega.   
La parcel·la cedida se segrega de la finca de 1.358 m² que consta inscrita en el Registre de la Propietat de Pedreguer al tom 1521, llibre 41, foli 121, finca 3925, inscripció 1ª.   
Referència cadastral: 3208893ML9060M3198VA.   
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Xaló, s'efectua amb la condició de destinar la parcel·la a la construcció d'un centre de salut. Esta condició s'haurà de complir en el termini de cinc anys i mantindre'n la destinació durant els trenta següents. Si el bé no es destina a l'ús que ha motivat la cessió o es deixa de destinar posteriorment, revertirà a l'ajuntament cedent amb totes les seues pertinences i accessions, així mateix, l'ajuntament tindrà dret a percebre de la Generalitat, amb taxació pericial prèvia, el valor dels detriments experimentats pels béns cedits.  
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic sanitari i adscrit a la conselleria de Sanitat, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 5 d'octubre de 2007.- El conseller d'Economia, Hisenda i Ocupació: Gerardo Camps Devesa.